armvectores/hy_wikipedia_2023 huggingface dataset:
Ամբարիխուցա

Ամբարիխուցա (նախկինում` Փերջանկա, աբխազ.` Амбарыхәыҵа, վրաց.` ამბარიხუწა), գյուղ Աբխազիայի Սուխումի շրջանում, Գումիստա գետի աջ ափին, Սուխումից 23 կմ հյուսիս։ Գտնվում է ծովի մակարդակից 700 մ բարձրության վրա։


== Բնակչությունը ==
1959 թվականի տվյալներով, գյուղն ուներ 651 բնակիչ, հիմնականում հայեր, իսկ 1970 թվականին, գյուղի բնակչության թիվը 863 էր։ 1989 թվականին գյուղում ապրում էր 531 մարդ` կրկին հայեր։
Բնակչությունն զբաղվում է ծխախոտի և մերձարևադարձային կուլտուրաների մշակությամբ, այգեգործությամբ, անասնապահությամբ և շերամապահությամբ։ Հացահատիկային կուլտուրաներից մշակում են եգիպտացորեն։ Գյուղն ուներ տարրական և ութամյա դպրոց, ակումբ, գրադարան և բուժկայան։
Բնակիչները եկել են Սամսունից` 1882 թվականին։


== Ծանոթագրություններ ==
Շուրովկա (գետ)

Անվան այլ կիրառումների համար տե՛ս՝ Շուրովկա (այլ կիրառումներ)Շուրովկա (ռուս.՝ Шунушера), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Մալայա Յուրա գետի ափին՝ 7 կմ հեռավորության վրա։ Գետի երկարությունը՝ 29 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000032853
Հիդրոլոգիական ուսումնասիրությունների կոդը -  103003285
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==
Աստվածային կատակերգություն

Աստվածային կատակերգություն, Դանթեի գլուխգործոցը։ Գրել սկսել է 1308 թվականին, ավարտել՝ 1321 թվականին։


== Կառուցվածք ==
Վերնագիրը եղել է «Կատակերգություն»։ Աստվածային մակդիրն ավելացրել են հետո։ Դրանով նկատի չեն ունեցել, որ պոեմի գործողությունը կատարվում է երկնային ոլորտում, այլ արտահայտել են գեղարվեստական վեհությունը՝ աստվածային գործ։ Ժամանակակից ըմբռնումներից ելնելով «Աստվածային կատակերգությունը» նման չէ ժամանակակից կատակերգության։ Այն անվանել են այլ ըմբռնումներից ելնելով։ 14 դարում իտալական ամբողջ գրականությունը բաժանված էր երկու հստակ մասերից։ Ողբերգությունը համարվում էր բարձր աստիճանի գրականություն, որն այն ժամանակ գրվում էր «գրական» իտալերենով, իսկ կատակերգությունը վերաբերում էր «ցածր»դասի գրականությանը, որը գրվում էր խոսակցական լեզվով, որպեսզի հասարակ ժողովրդի համար հասկանալի լիներ։


== Բովանդակություն ==
Պոեմը բաղկացած է երեք մասից.

Դժոխք
Քավարան
ԴրախտՍրանք իրենց հերթին բաժանվում են առանձին մասերի. «Դժոխքը» բաղկացած է ինը պարունակից, «Քավարանը» յոթ բոլորակից, «Դրախտը» երկնային ինը ոլորտներից։ Մասերից յուրաքանչյուրը բաղկացած է 33 երգից։ Նախերգանքի հետ միասին բոլորը 100 երգ։ Պոեմը գրված է տերցիններով՝ հանգավոր եռատողերով։
Պոեմի գործողությունները կատարվում են հանդերձյալ աշխարհում, գործող անձինք մարդկանց հոգիներն են։ Գործող անձանց մեծագույն մասը պատմական ծանոթ, իրական մարդիկ են։ Բանաստեղծը պատմում է նրանց հոգիների և երկրային գործերի, կենդանի ժամանակ կատարած արարմունքների մասին։ Պոեմը պատմողական ձև ունի։ Սյուժետային հենքը բանաստեղծի երևակայական ճանապարհորդությունն է անդրշիրիմյան աշխարհ՝ դժոխքում, քավարանում, դրախտում։ Այս առանցքի վրա է հյուսված պոեմի կոմպոզիցիան։


== Տես նաև ==
Դանթե Ալիգիերի


== Աղբյուրներ ==


== Արտաքին հղումներ ==
Աստվածային կատակերգությունը գրապահարանում
Կուդրինո (գյուղ, Բախչիսարայի շրջան)

Կուդրինո (ուկրաիներեն՝ Кудрине, Ղրիմի թաթարերեն՝ Şüri), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Շումի։
2001 թվականի տվյալներով Կուդրինո գյուղում բնակվում էր 196 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոյկովո (Տարասովսկի շրջան)

Վոյկովո (ռուս.՝ Войково), ավան Ռուսաստանի Ռոստովի մարզի Տարասովսկի շրջանում։ Մտնում է Վոյկովսկի գյուղական համայնքի կազմի մեջ։
Կուրտ Բախման

Կուրտ Բախման (գերմ.՝ Kurt Bachmann, հունիսի 22, 1909(1909-06-22), Դյուրեն, Քյոլնի վարչական շրջան, Հռենոսի պրովինցիա, Պրուսիայի թագավորություն, Գերմանական կայսրություն - փետրվարի 23, 1997(1997-02-23), Քյոլն, Հյուսիսային Հռենոս-Վեստֆալիա, Գերմանիա), գերմանական բանվորական շարժման գործիչ, 1969-1974 թվականներին՝ Գերմանիայի կոմկուսի նախագահ։


== Կենսագրություն ==
Գերմանիայի կոմունիստական կուսակցության անդամ 1932 թվականից։ Մասնակցել է ֆաշիզմի դեմ մղվող անլեգալ պայքարին։ 1942 թվականին Բախմանը ձերբակալվել և մինչև 1945 թվականը գտնվել է ֆաշիստական համակենտրոնացման ճամբարներում։ 1945 թվականին մասնակցել է «Նացիզմի ժամանակ հետապնդվող անձանց միավորման» հիմնադրմանը։ 1950 թվականից աշխատել է Գերմանիայի կոմկուսի քարտուղարության վարչությունում։ Կոմկուսն արգելվելուց հետո 1956 թվականին եղել է «Տատ» («Die Tat») ամսագրի Բոննի թղթակիցը։ 1968 թվականի սեպտեմբերին հանդես է եկել լեգալ Գերմանական կոմունիստական կուսակցության (ԳԿԿ) ստեղծման առաջարկով և նրա առաջին համագումարում (1969, ապրիլի 12-13) ընտրվել է կուսակցության նախագահ։ 1974 թվականից ԳԿԿ Նախագահության անդամ է։
Պարգևատրվել է ժողովուրդների բարեկամություն շքանշանով 1974 թ.։


== Ծանոթագրություններ ==
Ժակ-Ֆիլիպ Բուշարդոն

Ժակ-Ֆիլիպ Բուշարդոն (ֆր.՝ Jacques-Philippe Bouchardon, մայիսի 1, 1711(1711-05-01)[…], Շոմոն - դեկտեմբերի 19, 1753(1753-12-19), Ստոկհոլմ), ֆրանսիացի քանդակագործ և դեկորատոր։
Ժան Բատիստ Բուշարդոնի որդին և Էդմե Բուշարդոնի կրտսեր եղբայրը։


== Կենսագրություն ==
Ինչպես և իր եղբայր Էդմեն, Ժակ Ֆիլիպը սովորել է հոր՝ Ժան Բատիստ Բուշարդոնի մոտ։ 1730-1735 թթ. բանակում ծառայել է, այնուհետև փարիզյան Գեղեցիկ արվեստների դպրոցում ստացել ուսում։ Միաժամանակ արվեստանոցում եղբորը օգնել է։ 1740 թվականին Փարիզի Կարլ Տեսին գրաֆը նրան հրավիրում է Շվեդիայի մայրաքաղաքում գտնվող Թագավորական պալատը՝ գեղեցիկ քանդակներ ստեղծելու։
Պալատական ժամացույցի ներսում ստեղծում է ներքին ռելիեֆներ։ Բացի դեկորատիվ աշխատանքներից, ստեղծել է նաև շվեդացի հայտնիների դիմանակարներ։ 1750–1751 թվականներին հաստատվել է Իտալիայում։ Ժակ Ֆիլիպը մահացել է Ստոկհոլմում 1735 թվականի դեկտեմբերի 19-ին։


== Ստեղծագործություններ ==
Բուշարդոնի աշխատանքները կապված են Շվեդիայի հետ, որտեղ նա մինչ իր կյանքի վերջ ապրել և ստեղծագործել է։

Գուստավ III թագավորի դիմանկարը յոթ տարեկանում (1750, Ստոկհոլմ)
Կարլ XII դիմանկարը (1749, Լուվր)


== Ծանոթագրություններ ==
Ա. Կորկունով

Ա․ Կորկունով, մերձմոսկովյան Օդինցովո քաղաքի հրուշակեղենի գործարանի, շոկոլադի արտադրության ապրանքանիշ։ Անվանակոչվել է ի պատիվ այդ ձեռնարկության հիմնադիր Անդրեյ Կորկունովի։


== Պատմություն ==
1997 թվականին Կարկունովը հիմնադրեց նոր հրուշակեղենի գործարան։
1999 սեպտեմբերիին Օդինցովոյի հրուշակեղենի գործարանը արտադրեց իր առաջին շոկոլադը, ըստ «Ա․ Կարկունով» բերնդի։
2004 թվականին արտադրեցին շոկոլադե սալիկներ։
2005 թվականին Ա․ Կարկունով շոկոլադե կոնֆետները գրավեցին առաջին տեղը փարիզյան Salon du Chocolat ցուցահանդեսում։
2006 թվականին Կարկունովը վաճառում է իր հրուշակագործարանը, նույնանուն ապրանքանիշի հետ միասին, ամերիկյան Wrigley ընկերությանը։


== Ծանոթագրություններ ==
Բուրգասի մարզ

Բուրգասի մարզ (բուլղար․՝ Област Бургас), Բուլղարիայի քսանութ մարզերից մեկը, երկրի Բուլղարիայի հարավարևելյան տարածաշրջանում։ Մարզը կոչվել է իր վարչական ու արդյունաբերական կենտրոնի՝ Բուրգաս քաղաքի անունով, որը մեծությամբ չորրորդ քաղաքն է Բուլղարիայում։ Իսկ Բուրգասի մարզը երկրի ամենաընդարձակ մարզն է, զբաղեցնում է 7,748.1 քառակուսի կիլոմետր տարածք2009 թվականի դեկտեմբերի տվյալներով ուներ 422,319 բնակիչ։ Մարզը բաժանված է 13 համայնքների։


== Բուրգասի մարզի համայնքները ==

Այտոս
Բուրգաս
Կամենո
Կառնոբատ
Մալկո Տիռնովո
Նասեբար
Պոմորիե
Պրիմորսկո
Ռուեն
Սոզոպոլ
Սրեդեց
Սունգուրլարե
ՑարևոԲուրգասի մարզի հյուսիսարևելյան չորս համայնքներ՝ Այտոսը, Ռուենը, Նեսեբիրը և Պոմորիեն կազմում են մի եզակի բնական-աշխարհագրական տարածաշրջան՝ Ստառա Պլանինայի /Հին լեռների/ եղջյուր անվանումով, որը հայտնի է իր հանքային հարստություններով ու բնապահպանական մաքրությամբ։


== Ծանոթագրություններ ==


== Արտաքին հղումներ ==
Burgas Municipality official website
Burgas Province - Municipalities, postal and phone codes, population, maps, hotels
Port of Burgas Archived 2016-02-07 at the Wayback Machine.
Region of Burgas Archived 2006-02-11 at the Wayback Machine.
News from Burgas


== Տես նաև ==
Բուլղարիայի մարզեր
(7977) 1977 QQ5

(7977) 1977 QQ5, աստերոիդ ամուրի ընտանիքում։ Հայտնաբերվել է 1977 թվականի օգոստոսի 21-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,226594 ա. մ., առավելագույնը մոտենում է 1,19 ա. մ. հեռավորության վրա և հեռանում 3,2631 ա. մ., իսկ Երկրի ուղեծրին աստերոիդը նվազագույնը մոտենում է 0,3578 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1213,56 երկրային օրվա ընթացքում, իր ուղեծրով շարժվելով միջինում 0,296649 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7977) 1977 QQ5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրավդինո (գյուղ, Սվետոգորսկոե գյուղական բնակավայր)

Անվան այլ կիրառումների համար տե՛ս՝ ՊրավդինոՊրավդինո (ռուս.՝ Правдино), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վորոբիևկա (գյուղ, Դունաևցիի շրջան)

Անվան այլ կիրառումների համար տե՛ս՝ ՎորոբիևկաՎորոբիևկա (ուկրաիներեն՝ Воробіївка), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Վորոբիևկա գյուղում բնակվում էր 837 մարդ։ Բնակավայրը զբաղեցնում է 2027 կմ² տարածք։ Բնակչության խտությունը կազմում էր 412,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էսհաք Ջահանգիրի

Էսհաք Ջահանգիրի (պարսկերեն՝ اسحاق جهانگیری, հունվարի 10, 1957(1957-01-10), Սիրջան, Քերմանի նահանգ, Իրան), Իրանի քաղաքական գործիչ, երկրի գործող  առաջին փոխնախագահը։ 1997 թվականից մինչև 2005 թվականը Ջահանգիրին եղել է արդյունաբերության և հանքերի նախարար՝ նախագահ Մոհամադ Խաթամիին առընթեր։


== Վաղ կյանք և կրթություն ==
Էսհաք Ջահանգիրին ծնվել է 1958 թվականի հունվարի 21-ին Քերման նահանգի Սիրջան գավառում։ Ավարտել է Քերմանի համալսարանի ֆիզիկայի ֆակուլտետը։ Ակտիվ էր հեղափոխական խմբերում, նախքան իրանական հեղափոխությունը մի անգամ վիրավորվել է շահ Մոհամմադ Ռեզա Փահլավիի զորքերի կողմից։ Ավելի ուշ նա ստացել է փիլիսոփայության դոկտորի աստիճան Թեհրանի Ազադ Իսլամական համալսարանի գիտահետազոտական մասնաճյուղում արդյունաբերական կառավարման համար։


== Գործունեություն ==
Իսլամական հեղափոխությունից հետո Ջահանգիրին սկսել է քաղաքական գործունեությունը։ 1980 թվականի հուլիսին դարձել է Քերմանի գյուղատնտեսության բաժնի պետի տեղակալ։ 1982 թվականինին դարձել է այդ բաժնի պետ, իսկ 1984 թվականի խորհրդարանական ընտրությունների ժամանակ ընտրվել է որպես Իրանի խորհրդարանի անդամ։ 1988 թվականին վերընտրվել է հաջորդ ընտրություններում։ 1992 թվականի սեպտեմբերի 1-ին Էսհաքը նշանակվել է Սպահանի նահանգապետ, նախագահ Ալի Ակբար Հաշեմի Ռաֆսանջանին այդ պաշտոնում փոխարինել է Գուլամհոսեյն Կարբասշին։ 1997 թվականի օգոստոսի 20-ին Ջահանգիրին նախագահ Մոհամմադ Խաթամիի կողմից նշանակվել է արդյունաբերության և հանքերի նախարարի պաշտոնակատար։ Նրա պորտֆելը հետագայում փոխվել է արդյունաբերության և հանքերի նախարարի։ 2005 թվականին Իրանի նախագահ է դարձել Մահմուդ Ահմադինեժադը, Ջահանգիրին հեռացվել է նախարարի պաշտոնից։
2008 թվականին լուրեր էին շրջանառվում, որ Ջահանգիրին կառաջադրվի խորհրդարանում, սակայն նա հերքել է այդ ենթադրությունը։ 2013  թվականին եղել է նախագահական ընտրություններին մասնակցելու հավանական թեկնածու, սակայն դրել է իր թեկնածությունը Աքբար Հաշեմի Ռաֆսանջանիի օգտին։ 2013 թվականի հուլիսի 23-ին հաղորդագրություններ հայտնվեցին, որ Ջահանգիրին կդառնա առաջին փոխնախագահը և այդ պաշտոնում կնշանակվի Հասան Ռոհանիի երդմնակալությունից հետո։ 2013 թվականի օգոստոսի 5-ին Հասան Ռուհանին Էսհաք Ջահանգիրիին նշանակել է առաջին փոխնախագահ՝ այդ պաշտոնում փոխարինելով Մոհամմադ Ռեզա Ռահիմիին։


== Ծանոթագրություններ ==
Մելիքշեն

Մելիքշեն, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դիվաձիեբ (առվակ)

Դիվաձիեբ, առվակ Ճորոխի ավազանում. Իմերխևի գետի վտակը։ Հոսում է համանուն գետով և աջ կողմից միանում մայր գետին։


== Ծանոթագրություններ ==
Խամերոփս

Խամերփոս (Chamaerops), արմավենու տեսակ։ Միակ տեսակը խամերփոս գետնահարն է (Chamaerops humilis)։ Փոքր չափսերի ծառ է՝ վերևում փշոտ տերևներով։


== Տարածում ==
Արմավենիների բոլոր տեսակների մեջ միակ վայրի տեսակն է Եվրոպայում։ Տարածված է Միջերկրական ծովի արևմտյան ափերին, Իսպանիայում և հարավային Ֆրանսիայում։


== Բնութագիր ==
Երկարությունը հասնում է 5-6 մետրի։ Տերևների լայնությունը 70-80 սմ է։ Ծաղիկները լինում են երկսեռ և միասեռ, վառ դեղին գույնի։ Այդ գունավորումը պահպանվում է ապրիլից մինչև հունիս։


== Օգտագործում ==
Օգտագործվում է որպես դեկորատիվ բույս։ Տերևներից պատրաստում են օպտիկամանրաթելային ճոպաններ, պարան, կտավ։
Բանագնաց

Բանագնաց, հակառակորդի հետ բանակցություններ վարելու լիազորություններով օժտված հակամարտող որևէ կողմ ներկայացնող անձ։
Բանագնացը ներկայանում է սպիտակ դրոշակով։ Բանագնացը և նրան ուղեկցողները (փողհար կամ թմբկահար, դրոշակը տանող անձ, թարգմանիչ) անձեռնմխելի են։ Բանագնացի իրավական վիճակը կարգավորված է Հաագայի 1907-ի 4-րդ կոնվենցիայի հավելվածով։


== Ծանոթագրություններ ==
Օրդինցի (գյուղ, Տեոֆիպոլի շրջան)

Անվան այլ կիրառումների համար տե՛ս՝ ՕրդինցիՕրդինցի (ուկրաիներեն՝ Ординці), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Օրդինցի գյուղում բնակվում էր 424 մարդ։ Բնակավայրը զբաղեցնում է 1304 կմ² տարածք։ Բնակչության խտությունը կազմում էր 325,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորգորատո Ալեսանդրինո

Բորգորատո Ալեսանդրինո  (իտալերեն՝ Borgoratto Alessandrino), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 607 մարդ (2008)։ Բնակչության խտությունը՝ 92 մարդ/կմ²։ Տարածքը կազմում է 7 կմ²։ Փոստային ինդեքս՝ 15013։ Հեռախոսային կոդ՝ 0131։


== Ժողովրդագրություն ==


== Կոմունայի վարչակազմ ==
Հեռախոս։ 0131 278138


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նազարբեկյան (մետրոյի կայարան)

«Նազարբեկյան», Երևանի մետրոպոլիտենի նախագծային կայարան, որը կառուցվող «Աջափնյակ» կայարանի միջոցով պետք է միանա այժմ գործող վերջին՝ «Բարեկամություն» կայարանին։ Կայարանը պետք է գտնվի Երևանի հյուսիս-արևմուտքում՝ Աջափնյակ համայնքում։ Կայարանը նախատեսվում է կառուցել Վահագնի թաղամասի հարևանությամբ։ Կոչվելու է հայ ռազմական գործիչ, գեներալ-լեյտենանտ Թովմաս Նազարբեկյանի անունով։


== Տես նաև ==
Երևանի մետրոպոլիտեն
Տրանսպորտը Երևանում


== Արտաքին հղումներ ==
Краткая история Ереванского метро
Схемы Ереванского метро
Ереванский метрополитен
Խորխել

Խորխել (վրաց.՝ ხორხელი), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 520 մետր բարձրության վրա։ Շրջկենտրոն Ախմետայից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 267 մարդ։


== Ծանոթագրություններ ==
62 (թիվ)

62 (վաթսուներկու), բնական թիվ է


== Աստղագիտության մեջ ==
62 կարգային թիվն է կրում Էրաթո աստերոիդը


== Քիմիայում ==
62-ը Սամարիումի ատոմային թիվն է


== Այլ ==
62-ը Ֆրանսիայի Պա-դը-Կալե դեպարտամենտի կարգային թիվն է


== Տե'ս նաև` ==
62-րդ հարավային զուգահեռական
62-րդ հյուսիսային զուգահեռական
Կացիրի

Կացիրի (ուկրաիներեն՝ Каціри), ավան Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Կացիրի ավանում բնակվում էր 13 մարդ։ Բնակչության խտությունը կազմում էր 166,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մոխրագույն արտույտ

Մոխրագույն արտույտ (լատ.՝ Calandrella rufescens), արտույտների ընտանիքի թռչուն։ Բնադրող-չվող է, տարածված։


== Կառուցվածք ==
Մարմնի երկարությունը՝ 13-14 սմ է, թևերի բացվածքը՝ 24-32 սմ, կենդանի զանգվածը՝ 22,4-28,1 գ։ Մարմինը դեղնամոխրագույն է՝ մոխրադարչնագույն երանգով, վերին մասում՝ ավելի գորշ։ Կուրծքը և կողքերը մանր խայտերով են, թևի ծայրը՝ դուրս ցցված։ Կտուցը կարճ է ու հաստ։ Հասունի փետրածածկը խամրած է։ Երիտասարդի մարմնի վերին մասի փետուրները բաց երիզով են։ Բնակվում է կիսաանապատներում, չուի ընթացքում՝ լեռնատափաստաններում։


== Սննդառություն ==
Սնվում է խոտաբույսերի սերմերով, անողնաշարավորներով։


== Բազմացում ==

Գարնանային վերադարձը՝ մարտի 2-րդ կեսից։ Հարսանեկան խաղերն ու զույգերի թռիչքները տևում են ապրիլի վերջից հունիսի 3-րդ տասնօրյակը։ Բնադրում է ապրիլ-հունիսին՝ գետնին։ Բույնը փոքրիկ փոսիկ է՝ չոր խոտերից։ Դնում է սպիտակավուն կամ կավագույն՝ դարչնագույն պտերով 4-5 ձու։ Թխսակալում է էգը՝ 12-13 օր։ Ձագերին կերակրում են էգն ու արուն՝ 5-8 ր 1 անգամ։ 12-13 օրական ձագերը հեռանում են բնից։ Աշնանային չուն՝ օգոստոս-սեպտեմբերին (առանձին անհատներ՝ դեկտեմբերի վերջին)։
Աշոկա Մեծ

Աշոկա Մեծ (դևանագարի՝ अशोक, Aśoka IAST, «[ծնված] առանց ցավի») - Մաուրիների կայսրության արքա մ.թ.ա 273 - մ.թ.ա. 232 թթ.։ Իրեն է ենթարկել Հարավային Ասիայի զգալի մասը՝ Աֆղանստանից մինչև Բենգալիա։ Հայտնի է որպես բուդդիզմի տարածող։ Թողել է բազմաթիվ հուշարձաններ։ Իրականացրել է մի շարք բարեփոխումներ։ Խրախուսում էր ոռոգման համակարգերի կառուցումը և բժշկության զարգացումը, կառուցում էր ճանապարհներ և քարավան-սարայներ, մեղմացրել է արդարադատության համակարգը։
Մ.թ.ա. մոտ 260 թ. Աշոկան կործանարար պատերազմ է մղում Կալինգա նահանգի (այժմ՝ Օդիշա) դեմ։ Նա նվաճում է Կալինգան, ինչն իր նախնիներից ոչ ոք (սկսած Չանդրագուպտա Մաուրյայից) չէր արել։ Իր թագավորության գլխավոր կենտրոնը գտնվում էր Մագադհայում (այժմ՝ Բիհար)։ Աշոկան Կալինգայի պատերազմի զանգվածային սպանություններին ականատես լինելուց հետո ընդունում է բուդդայականությունը, որը նա մղել էր իր նվաճողական ձգտման պատճառով։ «Աշոկան անդրադարձավ Կալինգայի պատերազմին, որն ըստ որոշ տվյալների ունեցել է ավելի քան 100,000 զոհ և 150,000 աքսորյալ»։ Աշոկան աստիճանաբար ընդունեց բուդդայականությունը սկսած մ.թ.ա. 263 թ. վերջերից։ Ավելի ուշ նա նվիրվում է Ասիայում բուդդայականության քարոզին և ստեղծում արձաններ, որոնք պատկերում էին Գաուտամա Բուդդայի կյանքում տեղ գտած մի քանի նշանակալից դեպքեր։ Աշոկան բուդդայականությունը դիտարկում էր որպես մի ուսմունք, որը կարող էր մշակութային հիմք հանդիսանալ քաղաքական միասնության համար։ Աշոկան այժմ հիշվում է որպես մարդասեր կառավարիչ։ Կալինգայի հրովարտակում նա իր ժողովրդին դիմում է որպես իր «երեխաներ» և նշում, որ լինելով հայր նա իրենց լավն է ցանկանում։


== Կենսագրություն ==


=== Վաղ կյանք ===

Աշոկան ծնվել է Մաուրյանների կայսեր Բինդուսարայի և իր կնոջ՝ համեմատաբար ցածր դասի պատկանող Դհարմանյի ընտանիքում։ Նա Չանդրագուպտա Մաուրիայի թոռն էր, Մաուրյան դինաստիայի հիմնադիրը։ Ավադանայի արձանագրություններում նշվում է, որ նրա մայրը թագուհի Սուբհադրանգին էր։ Ըստ Աշոկավադանայի՝ Շամպա քաղաքի Բրահմինի դուստրն էր։ Կայսրուհի Սուբհանդրագին բրահմացի էր, Աջիվիկա աղանդից, և նա հարմար թեկնածու էր կայսր Բինդուսարայի համար։ Չնայած պալատական խռովությունները հեռու էին պահում նրան կայսրից, բայց երբ ամեն ինչ խաղաղվեց, նա որդի լույս աշխարհ բերեց։ Նրա բացականչությունից էլ («Այժմ վշտացած չեմ») Աշոկան ստացել է իր անունը։ Դիվյավադանան պատմում է նմանատիպ պատմություն, բայց թագուհու անունը նշում է որպես Ջանապադակալյանի։
Աշոկան մի քանի ավագ զարմիկ ուներ, բոլորն էլ իր խորթ եղբայրներն էին Բինդուսարայի մյուս կանանցից։ Նրա կռվարար հատկանիշները ակնհայտ էին վաղ հասակից, և նա անցնում է թագավորական զինվորական ծառայության։ Նա հայտնի էր որպես ահեղ որսորդ, և ըստ լեգենդի, նա առյուծ է սպանել փայտե ձողով։ Իր սարսափազդու մարտիկի և անսիրտ գեներալի համբավի պատճառով նա ուղարկվում է Մաուրյան թագավորության Ավանտի նահանգ՝ տեղի անկարգությունները ճնշելու համար։


== Ծանոթագրություններ ==
Ալաջա (Խորասանի գավառ)

Անվան այլ կիրառումների համար տե՛ս՝ Ալաջա (այլ կիրառումներ)Ալաջա, գյուղ Արևմտյան Հայաստանում, Էրզրումի վիլայեթի Բասենի գավառակում։
Մինչև 1878 թ.-ը հայաբնակ էր։
Բնակչության հիմնական զբաղվածությունը անասնապահությունն ու երկրագործությունն էր։
Գյուղում եղել է գույնզգույն քարերով կառուցված եկեղեցի, որն ըստ աղբյուրների կոչվել է Ալաքիլիսա վանք։ Վանքի համար էլ թուրքերը գյուղն անվանել են Ալաջա (խայտաբղետ)։ 1871 թվականից եկեղեցին այլևս չէր գործում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վիսշի Բուլատեց (գյուղ, Լուբնիի շրջան)

Վիսշի Բուլատեց (ուկրաիներեն՝ Вищий Булатець), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Վիսշի Բուլատեց գյուղում բնակվում էր 1 144 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օմարօղլի

Օմարօղլի, գյուղ Արևելյան Հայաստանում, Կարսի մարզի Արդահանի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Ո՛չ պատերազմին (հուշարձան, Երևան)

«Ո՛չ պատերազմին» («Անե՜ծք պատերազմին») հուշարձան, գտնվում է Երևանում` «Հաղթանակ» զբոսայգում, տեղադրվել է 1977 թվականին։ Ընդգրկված է Երևանի Քանաքեռ-Զեյթուն վարչական շրջանի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Վահան Խաչիկյան
Ճարտարապետ՝ Ֆելիքս Զարգարյան


== Տվյալներ ==
Քանդակը կառուցված է տուֆից, բարձրությունը 8 մետր է։ Հուշակոթողի վրա հայերեն և ռուսերեն գրված է. «Թող երբեք պատերազմ չլինի, թող ոչ ոք որդի չկորցնի»։


== Պատկերասրահ ==

		
		
		


== Ծանոթագրություններ ==
C (լատինական)

Անվան այլ կիրառումների համար տե՛ս՝ C (այլ կիրառումներ)
C, լատինական այբուբենի երրորդ տառն է։ Ծագել է հունական գամմա (Γ, γ) տառից։ Սկզբնական շրջանում լատիներենում արտահայտել է [կ], երբեմն՝ [գ] հնչյունները, և միայն դասական շրջանի վերջում է սկսել վերափոխվելով դառնալ [չ] կամ [ցյ]։ Ներկայիս լեզուներում այս տառն ունի ամենատարբեր հնչյունային պարունակություն՝ [կ], [ս], [ց], [չ], [ջ] և այլն։
Հաճախ է հանդիպում մեկ կամ ավելի տառերի հետ կապակցված տեսքով, որոնցից ամենահինն ու տարածվածն է հռովմեացիների կողմից հունական քսի (Χ, χ) տառն արտահայտելու համար գործածված ch կապակցությունը, ինչպես նաև՝ առավել բարդ կապակցություններ, ինչպես, օրինակ, գերմաներենում գործածվող sch-ը և tsch-ը։


== Անգլերենում ==
Անգլերենում կրում է [սի։] անունը։ o-ից, e-ից և a-ից առաջ արտասանվում է [ք], i-ից առաջ՝ [ս]։


=== Հապավումներում ===
BBC` [բի բի սի] (հեռուստաընկերություն)
CCTV` [սի սի թի վի] (Չինաստանի կենտրոնական հեռուստատեսություն)
CNN` [սի էն էն] (հեռուստաընկերություն)
CBS` [սի բի էս] (հեռուստաընկերություն)
HSBC` [էյչ էս բի սի] (բանկային համակարգ)
C++` [սի փլաս փլաս]
CD` [սի դի] (նշանակում է` խտասկավառակ)
ICQ` [այ սի քյու] (համացանցի որոնման զննիչ)


== Ներկայացումներ ==


== Առնչվող գրեր և նշաններ ==


== Ծանոթագրություններ ==
The Winner Takes It All

«The Winner Takes It All» (հայերեն՝ Հաղթողը ստանում է ամեն ինչ), շվեդական ABBA խմբի երգը՝ թողարկված որպես «Super Trouper» ձայնասկավառակի առաջին սինգլ 1980 թվականի հուլիսի 21-ին։


== Պատմություն ==
«The Winner Takes It All» (սկզբնապես. «The Story of My Life») երգը գրվել է Բյորն Ուլվեուսի և Բենի Անդերսոնի համահեղինակությամբ, հիմնական վոկալային հատվածը կատարել է Ագնետա Ֆելթսքուգը։ Երգի բառերը, ինչպես ենթադրվում էր, 1979 թվականի Ուլվեուսի և Ֆելթսքուգի ամուսնալուծության մասին է։ Սակայն ինքը՝ Ուլվեուսը, ժխտում է դա՝ ասելով.

1999 թվականին Channel Five-ի կողմից անցկացված հարցման ժամանակ «The Winner Takes It All» երգը ճանաչվել է АВВА խմբի լավագույն երգը (Մեծ Բրիտանիայում)։ Նույն Channel Five-ի կողմից արդեն 2006 թվականին անցկացրած հարցման համաձայն՝ «The Winner Takes It All»-ը ճանաչվել է «բաժանության մասին լավագույն երգ» (անգլ.՝ Britain’s Favorite Break-Up Song)։
«The Winner Takes It All» երգը դարձել է ABBA-ի ութերորդ բրիտանական «չարթ թոփերը». մասնավորապես՝ նրանց առաջին № 1-ը Մեծ Բրիտանիայում՝ սկսած 1978 թվականից։ Երգը մնաց հիթ-շքերթների վերին հորիզոնականներում շուրջ երկու շաբաթ։ «The Winner Takes It All» երգը նաև առաջին հորիզոնականը գրավեց այնպիսի երկրներում, ինչպիսիք են Իռլանդիան, Բելգիան (որտեղ առաջատարն է եղել երկու ամիս (!), Նիդերլանդները և ՀԱՀ-ը, ինչպես նաև հասել է Top 10 գործնականում գրեթե բոլոր երկրներում՝ ներառյալ ԱՄՆ-ն, որտեղ № 8 հորիզոնականն է զբաղեցրել Billboard Hot 100 չարթում և այդպիսով դարձել է չորրորդ և վերջին ամերիկյան հիթը ԱԲԲԱ-ի թոփ-10-ից։
Սինգլի Բի-սայդը «Elaine» երգն էր։ Հարկ է նշել, որ այս անգամ սինգլի շրջանային թողարկումները իրարից շատ բանով չէին տարբերվում, ամենուր գերակշռում էր սինգլի կապույտ շապիկը։ Բացառություն դարձավ միայն անգլիական հավաքածու թողարկումը 12-դյույմ ֆորմատով, որը շապիկի այլ ձևավորում ուներ և արված էր «գեյթֆոլդ» տեխնոլոգիայով.
«The Winner Takes It All» երգը նաև ներառվել է Mamma mia! մյուզիքլում և ֆիլմում։


== Հիթ-շքերթներ ==


== Ծանոթագրություններ ==


== Արտաքին հղումներ ==
«The Winner Takes It All» երգի բառերը
«Հիթի անատոմիան». հոդված երգի մասին, որտեղ վերլուծվում են երգի բառերն ու երաժշտություն(չաշխատող հղում)
Իզոնիազիդ/ռիֆամպիցին

Իզոնիազիդ/ռիֆամպիցին, հայտնի է նաև որպես Իզոնիազիդ/ռիֆամպին, դեղամիջոց, որն օգտագործվում է տուբերկուլոզի բուժման համար։ Այն իզոնիազիդի և ռիֆամպիցինի (ռիֆամպին) ֆիքսված դեղաչափերի համակցություն է։ Այն օգտագործվում է այլ հակատուբերկուլոզային դեղամիջոցների հետ միասին։ Այն կիրառվում է պերօրալ։
Կողմնակի ազդեցությունները ներառում են դեղերի առանձին կողմնակի ազդեցությունները։ Հաճախակի կողմնակի ազդեցությունները ներառում են կենտրոնացման դժվարությունը, ախորժակի վատացումը, սրտխառնոցը, համրությունը, հոգնածության զգացումը։ Ավելի ծանր ազդեցություններից են լյարդի խանգարումները։ Խորհուրդ չի տրվում օգտագործել երեխաների բուժման համար։ Հղիության դեպքում կիրառելու անվտանգությունը պարզ չէ։
Այն ԱՀԿ դեղամիջոցների ցանկում է, որպես առողջապահական համակարգում անհրաժեշտ ամենաանվտանգ և արդյունավետ դեղամիջոցներից մեկը։ Զարգացող երկրներում արժեքը 5.10$ է մեկ ամսվա օգտագործման համար։ Անգլիայում ամսական արժեքն է 28.11 ֆունտ ստեռլինգ։


== Ծանոթագրություններ ==
Ուտխոլոկ

Ուտխոլոկ (ռուս.՝ Утхолок), գետ Կամչատկայի թերակղզի, Ռուսաստանում։ Գետի երկարությունը մոտ 128 կմ է։ Ավազանի տարածքը 1350 կմ2։ Հոսում է Տիգիլսկի շրջանում և Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000212120000033509


== Ծանոթագրություններ ==


== Տես նաև ==
Բաննայա
Մեծ Խոդուտկա
Ելովկա


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արփի (գյուղ)

Անվան այլ կիրառումների համար տե՛ս՝ Արփի (այլ կիրառումներ)Արփի, գյուղ Հայաստանի Վայոց ձորի մարզում, մարզկենտրոնից 8 կմ հարավ-արևմուտք, Արփա գետի աջ ափին։ Վայոց ձորի մարզի Արփիի համայնքը /գ. Արփի/ գտնվում է պատմական Հայաստանի Սյունյաց աշխարհի Վայոց ձոր գավառում։ Գյուղը հիմնադրվել է 1965 թվականին Եղեգնաձորի շրջանի Գնիշիկ գյուղի տարհանված բնակչության բազայի հիման վրա։ Արփի գյուղը գտնվում է Արփա գետի հովտում, Եղեգնաձոր մարզկենտրոնից 8 կմ արևմուտք։ Գյուղի միջով է անցնում Երևան-Մեղրի միջպետական ավտոմայրուղին։ Արփիի համայնքը սահմանակից է հյուսիս-արևմուտքում՝ Աղավնաձոր, հյուսիս–արևելքում՝ Գետափ, արևելքում՝ Եղեգնաձոր, հարավում՝ Արենի, Գնիշիկ համայնքներին։ Ծովի մակարդակից գյուղի միջին բարձրությունը 1100 մ է։ Գյուղի միջով հոսում է Արփա գետը։ Գետը հարուստ է կողակ և բեղլու ձկնատեսակներով, իսկ ակունքում՝ կարմրախայտով։ Գյուղը հարուստ է սիլիկատի հանքավայրերով։
Կլիման խիստ չոր է և ցամաքային։
Արփի համայնքի վարչական սահմաններում գտնվում է Էրթիջ հին գյուղատեղին, որն, ըստ ավանդության, որպես բերդ է ծառայել տարածաշրջանի համար։ 1930-ական թվականներին վերջին բնակիչները լքել են գյուղը խմելու և ոռոգման ջրի բացակայության պատճառով։
Հին գյուղատեղին հարակից «Ջրով վանքի» տարածքում բխող բնական աղբյուրի ջուրը, որը գյուղը խմելու ջրով ապահովելու միակ աղբյուրն է, հնուց ի վեր ուխտատեղի է։ Ըստ ավանդության, այս աղբյուրի ջուրն ունի մաշկային հիվանդություններ բուժելու հատկություն։
Համայնքում կա 4 հուշարձան–կոթող, ի հիշատակ՝ Մեծ եղեռնի զոհերի, Հայրենական պատերազմում զոհված գնիշիկցիների ու նույն պատերազմի հերոս Վահիկ Լևոնյանի և Արցախյան պատերազմում զոհված ազատամարտիկների։
Արփիի համայնքն ունի 328 տնտեսություն, 1261 բնակիչ, որի 75 տոկոսն ապահովված է բնակարանով։
Գյուղն ապահովված է խմելու և ոռոգման ջրով։
Բարեկարգ են ներհամայնքային ճանապարհները։ Գյուղն ունի միջնակարգ դպրոց և մանկապարտեզ։ Դպրոցը հիմնանորոգված է և բարեկարգ։ Այն կրում է Հայրենական Մեծ պատերազմի հերոս Վահիկ Լևոնյանի անունը։ Դպրոցի մոտ տեղադրված է հերոսի կիսանդրին (քանդակագործ՝ Ադիբեկ Գրիգորյան)։
Գործում է գյուղի գրադարանը, իսկ դպրոցի դահլիճում իրականացվում են մշակութային միրոցառումներ։
Համայնքում գործում է գինու 2 և քարի մշակման 1 արտադրամաս։
Համայնքի բնակչության հիմնական մասն զբաղված է գյուղատնտեսությամբ (հողագործություն և անասնապահություն ), զարգացած է նաև մեղվաբուծությունը։
Պետական կառույցներում և տեղական ինքնակառավարման մարմնում աշխատում են համայնքի շուրջ 70 բնակիչներ։


== Բնակչություն ==
Արփիի ազգաբնակչության փոփոխությունը.


== Տնտեսություն ==
Բնակչությունը զբաղվում է այգեգործությամբ, պտղաբուծությամբ և անասնապահությամբ։


== Պատմամշակութային կառույցներ ==
Մոտակայքում են գտնվում «Մոզրովի» և «Արջի» քարանձավները։


== Հասարակական կառույցներ ==
Ունի միջնակարգ դպրոց, բուժկետ, գյուղապետարան, մանկապարտեզ, բենզալցակայան, շուկա, հանգստի գոտիներ։ Արփա գետը, հատկապես ամռանը, սիրված հանգստի վայր է։


== Պատկերասրահ ==

		
		
		


== Տես նաև ==
Արփիի պատմության և մշակույթի անշարժ հուշարձանների ցանկ (Վայոց ձորի մարզ)


== Արտաքին հղումներ ==
World Gazeteer: Armenia(չաշխատող հղում) – World-Gazetteer.com


== Ծանոթագրություններ ==
Կուրասին

Կուրասին, գյուղ Արևմտյան Հայաստանում, Սեբաստիայի վիլայեթի Տևրիկի գավառակում։


== Բնակչություն ==
Մինչև 1915 թվականի Մեծ եղեռնն ուներ 200 տուն՝ 1650 հայ բնակչով։


== Պատմամշակութային կառույցներ ==
Կուրասինի մոտակայքում գտնվում էր Ս. Թորոս անունով ավերակ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
High Impact Games

High Impact Games, ամերիկյան ընկերությունը, որը զբաղվում է համակարգչային խաղերի մշակմամբ, հիմնադրվել է 2003 թվականին, Insomniac Games և Naughty Dog ընկերութունների նախկին աշխատակիցների կողմից։ Գլխավոր գրասենյակը տեղակայված է Բըրբանք քաղաքում։ 2007 թվականին ընկերությունը թողարկեց իր առաջին խաղը՝ Ratchet & Clank։ Size Matters-ը, նախատեսված PlayStation Portable-ի համար, իսկ արդեն հաջորդ տարում թողարկվեց խաղի PlayStation 2-ի համար նախատեսված տարբերակը։ Ընկերության հաջորդ խաղը դարձավ Secret Agent Clank-ը։ 2009 թվականի նոյեմբերի 9-ին ընկեությունը թողարկեց Jak and Daxter։ The Lost Frontier խաղը նախատեսված PlayStation Portable և PlayStation 2-ի համար։ Այս խաղը դարձավ Jak and Daxter խաղաշարքի չորրորդ խաղը։ 2010 թվականին High Impact Games-ը սկսեց մշակել Crash Team Racing խաղի նոր տարբերակը, նախատեսված PlayStation 3, Xbox 360 և Wii համար, որը սակայն չեղարկվեց Activision-ի կողմից։ Ավելի ուշ ընկերության նկարիչներից մեկը, ով մասկացություն էլ ունեցել մի շարք խաղերի մշակմանը, հայտարարեց, որ High Impact Games-ը աշխատանքներ է իրականացնում Wii համար նախատեսված խաղի վրա։ Այդ խաղը դարձավ Phineas and Ferb։ Across the 2nd Dimension-ը։


== Մշակված խաղերի շարք ==


== Ծանոթագրություններ ==


== Արտաքին հղղումներ ==
Պաշտոնական կայք
Կրյակ-Բրյակ

«Կրյակ-Բրյակ» (անգլ.՝ Quack Pack), 1996 թվականին թողարկված մուլտֆիլմ, որը համարվում է «Բադային պատմություններ» մուլտֆիլմի շարունակությունը (1987—1990): Ըստ սյուժեի՝ գործողությունները տեղի են ունում Դոնալդի նավատորմից վերադառնալուց հետո։ Նա իր զարմիկներին բերում է իր մոտ և սկսում է ինքնուրույն զբաղվել նրանց դաստիարակությամբ։


== Կերպարներ ==
Դոնալդ Դաք (անգլ.՝ Donald Duck) Հյուի, Դյուի, Լուի զարմիկների հորեղբայրն է։ Ծառայել է ռազմածովային նավատորմում։ Աշխատում է հեռուստատեսության օպերատոր։ Հնչունավորումը՝ Կոնստանդին Պետրովի։
Հյուի, Դյուի, Լուի (անգլ.՝ Huey, Dewey and Louis), Դոնալդի զարմիկներն են։ Հնչունավորումը՝ Սնեժինա Կոպրովա։
Դեյզի Դաք (անգլ.՝ Daisy Duck), Դոնալդի աղջիկն է։ Աշխատում է «Մոլորակի շուրջը» ծրագրում՝ որպես թղթակից։ Հնչունավորումը՝ Ելենա Շուլմանի։
Գվամկի (անգլ.՝ Gwamki), հարևան սրճարանի խոհարար։ Հնչունավումը՝ Ստանիսլավ Կոնցևիչ։
Լյուդվիգ Ֆոն Դրեյք (անգլ.՝ Ludwig von Drake), տարեց արու բադ-գյուտարար։ Հնչունավորումը՝ Անդրեյ Տենետկոյի։
Քենթ Պաուերս (անգլ.՝ Kent Pauers), «Մոլորակի շուրջը» ծրագրի տնօրեն, Դեյզիի և Դոնալդի պահակը։ Հնչունավորումը՝ Ստանիսլավ կոնցևիչ։


== Կրկնօրինակում և ցուցադրություն ==
Սերիալը 2005 թվականին կրկօրինակվել է «Նևաֆիլմ» ընկերության կողմից։ Առաջին ալիքով առաջին անգամ ցուցադրվել է հուլիսի 27-ից մինչև հոկտեմբերի 28-ը։


== Ծանոթագրություններ ==
Իվանովկա (Ցելինսկի շրջան)

Անվան այլ կիրառումների համար տե՛ս՝ Իվանովկա (այլ կիրառումներ)Իվանովկա (ռուս.՝ Ивановка), գյուղ Ռուսաստանի Ռոստովի մարզի Ցելինսկի շրջանում։ Մտնում է Խլեբորոբնոյե գյուղական համայնքի կազմի մեջ։
Արթուր Հյուզ

Արթուր Հյուզ (անգլ.՝ Arthur Hughes, հունվարի 27, 1832(1832-01-27)[…], Լոնդոն, Մեծ Բրիտանիայի և Իռլանդիայի միացյալ թագավորություն - դեկտեմբերի 22, 1915(1915-12-22)[…], Kew, Ռիչմոնդ ափոն Թեմզա, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի նկարիչ, նկարզարդող, ստեղծագործում էր «Պրեռաֆայելիտների եղբայրության» ոճով։


== Կենսագրություն ==
Հյուզը ծնվել է Լոնդոնում։ 1846 թվականին ընդունվել է Սոմերսետ հաուս արվեստի դպրոց, նրա առաջին վարպետը Ալֆրեդ Սթիվենսն էր, ավելի ուշ ընդունվեց Գեղարվեստի թագավորական ակադեմիան։ Այստեղ նա ծանոթացավ Ջոն Միլեի և Ուիլյամ Հոլման Հանտի հետ և դարձավ «Պրեռաֆայելիտների եղբայրության» նկարիչներից մեկը։

Նրա առաջին կտավը «Մյուզիդորան» ցուցադրեցին Գեղարվեստի թագավորական ակադեմիայում, երբ նա 17 տարեկան էր, դրանց հետո նա մասնակցեց ոչ միայն Գեղարվեստի թագավորական ակադեմիայի ցուցահանդեսներին, այլ նաև Գրոսվենորի և Նոր պատկերասրահի ցուցահանդեսներին։
1855 թվականին ամուսնացել է Թրիֆեն Ֆորդի (Tryphena Ford) հետ, որը «Ապրիլյան սեր» նկարի բնորդուհին էր։ Հյուզը մահացել է 1915 թվականին, Լոնդոնում, թողնելով 700 նկարներ և ուրվանկարներ, 750 գիրք նկարազարդումների հետ մեկտեղ։ 1921 թվականին Թրիֆեն Ֆորդի մահից հետո, նրանց դուստրը՝ Էմիլին ստիպված էր տեղափոխվել ավելի փոքր տուն։ տարածքի փոքր լինելու պատճառով նա ստիպված էր ոչնչացնել իր հոր նախապատրաստած ուրվագծերը, նրա ամբողջ փաստաթղթերն ու նամակները։
Հյուզը անգլիացի նկարիչ Արթուր Ֆորդ Հյուզի հայրն էր, իսկ Էդվարդ Ռոբերտ Հյուզի հորեղբայրը։


== Աշխատանք ==
Նրա ամենահայտնի նկարներն են ՝ «Ապրիլյան սերը» և «Երկար նշնադրությունը», որոնք երկուսն էլ պատկերել են անհանգիստ զույգերի, ովքեր խորհում են սիրո և գեղեցկության վաղանցիկության մասին։
Ինչպես Միլլեն , Հյուզը նույնպես նկարեց «Օֆելիայա», որը պահվում է Թոլեդոյի արվեստի թանգարանում և պատկերազարդեց Ջոն Քիթսի «Սուրբ Ագնեսը» պոեմը։
Հյուզը սերտ կապի մեջ էր գրող Ջորջ Մաքդոնալթի հետ և պատկերազարդեց որոշ գրքեր, ինչպես նաև արտադրում է բազմաթիվ նկարզարդումներ Նորման Մաքլաուդի «Լավ խոսքեր» ամսագրի համար։


== Ծանոթագրություններ ==


== Արտաքին հղումներ ==
Arthur Hughes: Pre-Raphaelite Painter & Book Illustrator (arthurhughes.org)
Arthur Hughes Archived 2017-02-02 at the Wayback Machine. at PreRaphaelites.org, Birmingham Museums & Art Gallery
Arthur Hughesի գործերը Գուտենբերգ նախագծում
Hughes at ArtMagick.com (archived 2006-10-23)
Arthur Hughes Archived 2017-07-18 at the Wayback Machine. at Pre-Raphaelite Illustration by Bob Speel (myweb.tiscali.co.uk/speel/illus)
Arthur Hughes at Invaluable.com
The Pre-Raph Pack – discover more about the artists, the techniques they used, and a timeline spanning 100 years
Վեզիր Քյոփրյուի գավառակ

Վեզիր Քյոփրյու, գավառակ, գյուղախումբ Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Ամասիայի գավառում։ Կենտրոնը Վեզիր Քյոփրյու ավանն էր։ Որպես գյուղախումբ ընդգրկված է եղել Մարզվանի գավառակի կազմում։
Գավառակը զբաղեցնում էր Ալիս գետի ստորին հոսանքի տարածքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սան Գրեգորիո դա Սասոլա

Սան Գրեգորիո դա Սասոլա (իտալերեն՝ San Gregorio da Sassola), կոմունա Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 1643 մարդ (2008 թվականից), խտությունը կազմում է 44 մարդ/քառ. կմ։ Զբաղեցնում է 35 քառ. կմ տարածք։ Փոստային ինդեքս - 10, հեռախոսային կոդ - 0774։
Նշված բնակավայրի հովանավոր է համարվում Սուրբ Գրիգորիոս I-ին պապը։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոս։ 0774 480014
Էլեկտրանային փոստ։ sangregoriodasassola@libero.it
Պաշտոնական կայք։ http://www.sangregoriodasassola.info Archived 2008-04-01 at the Wayback Machine.


== Հղումներ ==
http://www.sangregoriodasassola.info Archived 2008-04-01 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մեդվեդևո (քաղաքատիպ ավան, Մեդվեդևսկի շրջան)

Անվան այլ կիրառումների համար տե՛ս՝ ՄեդվեդևոՄեդվեդևո (ռուս.՝ Медведево, մարիներեն՝ Маскасола), քաղաքատիպ ավան Ռուսաստանի Մարի Էլ հանրապետության Մեդվեդևսկի շրջանի կազմում։
Բնակչությունը 2011 թվականին գրանցված տվյալներով կազմում էր 17160 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վչկան

Վչկան, գետակ Հայաստանի Սյունիքի մարզում, Մթնաձոր գետի ձախ օժանդակը։ Սկիզբ է առնում Մեղրու լեռների հյուսիսային լանջերից բխող աղբյուրներից և Ծավ գյուղից 3,5 կմ հարավ-արևելքում միանում մայր գետին։ Երկարությունը՝ 6,5 կմ։


== Ծանոթագրություններ ==
Պատրիսիա Քորնվել

Պատրիսիա Քորնվել (անգլ.՝ Patricia Cornwell; հունիսի 9, 1956(1956-06-09)[…], Մայամի, Ֆլորիդա, ԱՄՆ)` ամերիկացի գրող` ամենաշատ հայտնի որպես դատաբժշկական էքսպերտ բժիշկ Քեյ Սքարպեթայի մասին դետեկտիվ վեպերի շարքի հեղինակ։


== Կենսագրություն ==
Օրիորդության ժամանակ կրում էր Դանիելս ազգանունը։ Հինգ տարեկանում մնաց առանց հորը, ով թողեց ընտանիքը։ Յոթ տարի անց Պատրիսիան ընկավ խնամակալ ընտանիք` իր մոր մոտ նյարդային խանգարումից հետո։ Սկզբից նրա դաստիարակությամբ էին զբաղվում հարևանները` հայտնի քարոզիչ Բիլլի Գրեմը և նրա կինը` Ռութը։ Դպրոցն ավարտելուց հետո սովորել է Դևիդսոնի Քոլեջում` Հյուսիսային Կարոլինայում։  Ուսման ժամանակ պայքարել է սննդի ընդունման խանգարումների հետ, որոշ ժամանակ անցկացրել հոգեբուժական կլինիկայում։ 1979 թվականին Պատրիսիան ամուսնացել է իր դասախոս` Չառլզ Քորնվելի հետ (ամուսիններն ամուսնալուծվեցին տասը տարի անց)։ Նույն իսկ թվականին ավարտել է քոլեջն ու տեղավորվել աշխատանքի որպես հանցագործության տարեգրություն լրագրող The Charlotte Observer թերթում։
Աշխատելով որպես լրագրող` Քորնվելը ձեռք է բերել զգալի փորձ քրեագիտության մեջ` նա սերտ շփվում էր դատաբժշկական էքսպերտների հետ, ուսումնասիրում բժշկական գրառումները դիահերձարանի գրադարանում։ Անցել է քրեաբանության դասընթաց ոստիկանական ակադեմիայում։ Պատրիսիան նաև աշխատել է ավագ դատաբժշկական էքսպերտի գրասենյակում Ռիչմոնդում, նահանգ Վիրջինիա, որտեղ նրան թույլ էին տալիս ներկա լինել դիահերձումների ժամանակ։
1983 թվականին Քորնվելը գրել է իր առաջին գիրքը` Ռութ Գրեմի կենսագրությունը` «Ժամանակն է հիշել»։ Ավելի ուշ նա կենտրոնացել է դետեկտիվ ժանրի վրա` օգտագործելով իր փորձը, որը ձեռք էր բերել որպես քրեական խրոնիկայի լրագրող։ Նրա առաջին երեք էսսեները դետեկտիվ ժանրում հերքվեցին հրապարակիչների կողմից, սակայն խմբագիրներից մեկն առաջարկեց Պատրիսիային զարգացնել երկրորդական կերպարներից մեկին` դատաբժշկական էքսպերտ Քեյ Սկարպետային։ Այս հերոսուհին և արտաքինով, և բնավորությամբ հիշեցնում էր հենց իրեն`գրողին։ 1990 թվականին թողարկվեց առաջին վեպը, որի գլխավոր հերոսուհին դարձավ Սկարպետան` «Դիահերձումը ցույց տվեց»։ Վեպը հաջողություն ունեցավ, նրան հետևեցին շարունակությունները` «Ապացույցների էությունը» (1991), «Այն ամենը, ինչ մնում է» (1992), «Մահվան պատճառը» (1996), «Սև պիտակ» (1999) և այլն։ Այս շարքից վաճառված գրքերի ընդհանուր քանակը գերազանցել է 100 միլիոն օրինակ։
Սկարպետայի մասին շարքից բացի Քորնվելը փորձել է իրեն նաև այլ ժանրերում։ 1999 թվականին լույս տեսավ նրա գիրքը երեխաների համար` «Կյանքի փոքրիկ հեքիաթը», իսկ 2001 թվականին` «Շների կղզին» վեպը։


== Վարկած Սիքերթի` Ջեք Պատռողի մասին ==

Մասսայական մարդասպան` Ջեք Պատռողի անձը հաստատելու մասին տարբեր տեսություններում բազմիցս դիտարկվում էր նկարիչ Ուոլթեր Ռիչարդ Սիքերթը։ 2002 թվականին Պատրիսիա Քորնվելը շարունակեց այս ավանդույթը` ստեղծելով հետազոտություն Ջեք Պատռողի անձի թեմայով` «Մարդասպանի դիմանկարը» վերնագրով։ Սակայն հետազոտողների մեծամասնության մոտ Սիքերթին մարդասպանի հետ նույնականացնելու հնարավորությունն աջակցություն չի գտնում։ 2017 թվականին լույս տեսավ Սիքերթի մասին Քորնվելի երկրորդ գիրքը։


== Ծանոթագրություններ ==


== Արտաքին հղումներ ==
Официальный сайт
Patricia Cornwell. Britannica Online
Ռոգովսկի (Եգորլիկսկի շրջան)

Ռոգովսկի (ռուս.՝ Роговский), ավան Ռուսաստանի Դաշնության Ռոստովի մարզի Եգորլիկսկի շրջանում։ Ռոգովսկի գյուղական համայնքի վարչական կենտրոնն է։
Վլադիմիր Կիսելյով

Վլադիմիր Կիսելյով (ռուս.՝ Влади́мир Ива́нович Киселёв, հունվարի 16, 1935(1935-01-16), Սլովանսկ, Դոնեցկի մարզ, Ուկրաինական ԽՍՀ, ԽՍՀՄ - ապրիլի 12, 2017(2017-04-12), Մոսկվա, Ռուսաստան), խորհրդային և ռուս դիվանագետ։ 1-ին դասի արտակարգ և լիազոր դեսպանորդ։


== Կենսագրություն ==
1957 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1977 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է ֆրանսերենին, հունարենին և անգլերենին։
1972 թվականից զբաղվել է դիվանագիտական գործունեությամբ։
Մոսկվայի Լոմոնոսովի անվան պետական համալսարանն ավարտելուց հետո Ուկրաինայում պատասխանատու կոմերիտական և կուսակցական աշխատանքի է անցել։ Դրանից հետո տարբեր պաշտոններ է զբաղեցրել Լատինական Ամերիկայի երկրների բաժնում, ԽՍՀՄ արտաքին գործերի նախարարության լատինամերիկյան առաջին բաժնում, Ռուսաստանի Դաշնության արտաքին գործերի նախարարության լատինամերիկյան դեպարտամենտում։ 1977-1984 և 1987-1991 թվականներին եղել Է Կուբայում ԽՍՀՄ դեսպանատան աշխատակից։
1991 թվականի մարտի 18-ից մինչև 1995 թվականի հունվարի 31-ը Բոլիվիայում եղել է ԽՍՀՄ, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է եղել, ունի երեք երեխա։


== Դիվանագիտական աստիճան ==
1-ին դասի արտակարգ և լիազոր դեսպանորդ


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
Ռուսաստանի ԱԳՆ-ի նամակը «Վլադիմիր Կիսելյովի մահվան մասին»
Թըրքե

Թըրքե, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Յուլիուս Մոզեն

Յուլիուս (Յուլի) Մոզեն (գերմ.՝ Julius Mosen, նաև Մոզես (գերմ.՝ Moses, հուլիսի 8, 1803(1803-07-08), Marieney, Mühlental, Ֆոգտլանդ, Գերմանիա - հոկտեմբերի 10, 1867(1867-10-10), Օլդենբուրգ, Վայմարյան Հանրապետություն), գերմանացի բանաստեղծ, դրամատուրգ և իրավաբան։ Ավստրիական Տիրոլ նահանգի օրհներգի տեքստի հեղինակը։


== Կենսագրություն ==
Յուլիուս Մոզենը ծնվել է 1803 թվականի հուլիսի 8-ին Մյուլենթալում՝ տեղի դպրոցի ուսուցչի և հոգևորականի ընտանիքում։ Սկզբում սովորել է Պլաուեն գիմնազիայում, այնուհետև Ենայի համալսարանում սովորել է իրավաբանություն։

1831 թվականին Կորենի դատավորից ստացել է քարտուղարի պաշտոն՝ դառնալով առաջին հրեաներից մեկը, որը Գերմանիայում զբաղեցրել է այդպիսի պաշտոն։
1844 թվականից Մոզենը եղել է Օլդենբուրգ քաղաքի թագավորական թատրոնի, որի համար գրել է մի շարք պատմական դրամաներ, մշտական աշխատակիցը։ Հայտնի դրամաներից են «Cola Rienzi»-ը, «Don Johann von Oesterreich»-ը և «Kaiser Otto III»-ը։
Բացի այդ, Յուլիուս Մոզենը հրատարակել է բանաստեղծությունների ժողովածու, որն ունեցել է մի քանի հրատարակություն։ Գրել է մի շարք վիպակներ և պատմվածքներ, որոնցից այդ ժամանակ ընթերցողների շրջանում սիրված էր պատմական «Der Kongress von Verona» (1842) գիրքը։
Հայտնի են նաև նրա խորհրդանշական «Ritter Wahn» (1831) և «Ahasver» (1838) պոեմները՝ երկուսն էլ, ըստ Ֆ. Ֆ․ Ֆիդլերի՝ գրված են «գեղեցիկ լեզվով և հարստացված նկարներով»։ Բնության հովվերգական պատկերներում (օրինակ՝ Bilder im Moose) գերակշռում է մի խորհրդավոր հեքիաթային տարր։
1863 թվականին լույս է տեսել Մոզենի ստեղծագործությունների ամբողջական ժողովածուն՝ 8 հատորով, իսկ 1880 թվականին՝ նոր հրատարակությունը՝ 6 հատորով։
Յուլիուս Մոզենը մահացել է 1867 թվականի հոկտեմբերի 10-ին Օլդենբուրգ քաղաքում։ 
Բանաստեղծի մահից անմիջապես հետո Պլաուեն քաղաքում տեղադրվել է Մոզենի բրոնզե կիսանդրին։


== Ընտրված մատենագրություն ==
Ritter Wahn, epic poem, 1831
Gedichte, poems, 1836 (2nd ed 1843)
Heinrich der Fünfte, drama, 1836
Ahasvar, 1838
Der Kongreß von Verona, novel, 1842
Kaiser Otto der Dritte, drama, 1842
Cola Rienzi, drama, 1842 (in Theater)
Wendelin und Helene, drama, 1842 (in Theater)
Kaiser Otto III, drama, 1842 (in Theater)
Die Bräute von Florenz, drama, 1842 (in Theater)
Die Dresdner Gemäldegallerie, 1844
Bilder im Moose, collection of novellas, 1846
Bernhard von Weimar, drama, 1855
Der Sohn des Fürsten, drama, 1858
Erinnerungen, autobiography


== Ծանոթագրություններ ==


== Գրականություն ==
Mosen, Julius // Allgemeine Deutsche Biographie
Jewish Encyclopedia, IX, 41—42.
Zschommler, Mosen’s Erinnerungen, Рlauen, 1893


== Արտաքին հղումներ ==
Mosen (bis 1844 Moses), Julius
Իտկարկա

Իտկարկա (ռուս.՝ Иткарка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի աջ ափին՝ 512 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Խոպյոր և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300112107000008207
Հիդրոլոգիական ուսումնասիրությունների կոդը - 107000820
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օվեչկինո (գյուղ, Վաչսկի շրջան)

Օվեչկինո (ռուս.՝ Овечкино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոտուպորանգայի գավառ

Վոտուպորանգայի  (պորտ.՝ Microrregião de Votuporanga) գավառ Բրազիլիայում, մտնում է Սան Պաուլու նահանգի մեջ։ Մտնում է Բաուրու մարզի մեջ։ Բնակչությունը կազմում է 135 516 մարդ 2005 թվականի տվյալով։ Զբաղեցված տարածքը 3197,808  կմ²։ Բնակչության խտությունը 42,4  մարդ/կմ²։


== Վիճակագրություն ==
Համախառն ներքին արտադրանքը կազմել է 958 436 964,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 281,89 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,796։


== Գավառի կազմ ==
Գավառի կազմի մեջ են մտնում հետևյալ համայնքները.

Ամերիկու դի Կամպուս
Կարդոզու
Կոզմորամա
Պարիզի
Պոնտիս Ժեստալ
Ռիուլանդիա
Վալենտին Ժենտիլ
Վոտուպորանգա
Ալվարիս Ֆլորենսի
Լյուքսեմբուրգի ֆուտբոլի առաջնություն 1927-1928

Լյուքսեմբուրգի ֆուտբոլի առաջնություն 1927-1928, Լյուքսեմբուրգի 18-րդ ֆուտբոլի առաջնությունը։ Մրցաշարի չեմպիոն է դարձել «Սպորա Լյուքսեմբուրգը»։ Մրցաշարին մասնակցել է 8 թիմ։


== Մրցաշարային աղյուսակ ==


== Արտաքին հղումներ ==
Վիճակագրությունը RSSSF կայքում